ভূতনাথ ভট্টাচার্য
ভূতনাথ ভট্টাচার্য (১৯০৬ - ১৯৯২) একজন ভারতীয় স্বাধীনতা সংগ্রামী । তিনি দক্ষিণ চব্বিশ পরগণা জেলার মজিলপুর শহরে জন্ম গ্রহণ করেন । ১৯৩০ খ্রিস্টাব্দে গান্ধীজির ডাকে ভারতে লবণ আইন অমান্য আন্দোলনে ভূতনাথ ভট্টাচার্য দক্ষিণ চব্বিশ পরগণা জেলায় নেতৃত্ব দিয়েছিলেন । তিনি বেঙ্গল ভলান্টিয়ারের এই অঞ্চলের অধিনায়ক ছিলেন । তার ডাকে এখানকার বহু যুবক স্বাধীনতা আন্দোলনে যোগদান করেছিলেন । ১৯৩২ খ্রিস্টাব্দে ওয়াটসন হত্যা মামলায় তিনি গ্রেপ্তার হন । এরপর তিনি ছয় বছর কারাদণ্ড ভোগ করেন । জেলে থাকাকালীন তিনি মার্কসীয় দর্শনের প্রতি আগ্রহী হন । ১৯৩৮ সালে মুক্তি পেয়ে তিনি ভারতের কমিউনিস্ট পার্টির সক্রিয় কর্মী হন । তিনি দক্ষিণ চব্বিশ পরগণা জেলার কমিউনিস্ট পার্টির সংগঠক ছিলেন ।